OpenLLM-France/wikimedia huggingface dataset:
# Davy Crockett

Davis "Davy" Crockett (1786-1836) va ser un pioner de l'Oest Americà, conegut especialment per haver estat un dels sis supervivents de l'assalt de la missió de El Alamo, a Texas, per part de l'exèrcit mexicà del general Antonio López de Santa Anna. Juntament amb altres personatges de la Frontera com Daniel Boone o Kit Carson forma part de la mitologia popular dels Estats Units.
Davy Crockett va néixer a Limestone a l'estat de Tennessee i la seva infancia va estar repleta de penúries. De ben jove va abanfonar la casa parental després d'una disputa amb el seu pare. Va recórrer l'Estat i va treballar de caçador i tramper. Va tornar amb la seva família uns anys més tard quan es va presentar a la taverna que havia obert el seu pare. Es va casar amb Polly Finley, amb qui va tenir tres fills i, després de la seva mort amb Elizabeth Patton amb qui va tenir tres fills més.

## Davy Crockett en l'assalt a El Alamo

L'any 1835 Davy Crockett va anar cap a Texas en plena Guerra de la Independència amb Mèxic. El gener de 1836 Crockett va formar part d'un conjunt de 66 homes que es van comprometre a servir el govern provisional texà. En aquest sentit, el dia 6 de febrer, juntament amb altres cinc homes, Crockett va arribar a San Antonio. Hi va formar part del conjunt de 32 voluntaris que es van disposar a donar suport al coronel William Barret Travis, comandant de El Alamo. La superioritat de l'exèrcit mexicà era tal que 187 texans tractaven de fer front a milers de soldats mexicans.
Durant el Setge d'El Álamo, l'exèrcit mexicà va arrasar les defenses texanes deixant únicament sis supervivents, entre els quals sembla que hi havia en Davy Crockett que, d'altra banda, van ser executats per ordre del comandant Antonio López de Santa Anna.

## Referències

* ↑ Doval, Gregorio. Breve historia de la Conquista del Oeste (en castellà). 3a. Madrid: Nowtilus, 2017, p. 112. ISBN 9788497635714.
* ↑ Doval, Gregorio. Breve historia de la Conquista del Oeste (en castellà). 3a. Madrid: Nowtilus, 2017, p. 116. ISBN 9788497635714.
# Leão Lopes

Leão Lopes, (Ribeira Grande, Santo Antão, Cap Verd, 1948), és un realitzador de cinema, escriptor, artista plàstic i professor capverdià.

## Biografia

Després d'acabar els estudis secundaris a Cap Verd marxà a Lisboa, on es diplomà en pintura a l'Escola Superior de Belles Arts de Lisboa. Després es va doctorar per la Universitat de Rennes II amb una tesi sobre l'escriptor capverdià Baltasar Lopes da Silva.
Actualment alterna la direcció de l' Instituto Universitário de Arte, Tecnologia e Cultura (M_EIA) amb la docència, entre alters, d'un postgrau en cinema i audiovisual.
Com a cineasta, destacà per la realització del primer llargmetratge de ficció capverdià, O Ilhéu de Contenda (1996), basada en el conte homònim de Teixeira de Sousa. És també autor d'alguns documentals, entre els quals destaquen Bitú (2009) i São Tomé - Os Últimos Contratados (2010).
En 1979 fundà a Mindelo, l'ONG AtelierMar, dedicada a la formació i capacitació cultural i al desenvolupament local, que encara presideix.

## Filmografia

* O Ilhéu de Contenda, 1995
* Os Últimos Contratados, 2009 (documental)
* Bitú, 2010 (documental)

## Obres

* Unine, 1998, Contes
* O contexto jurídico dos media em Cabo Verde, 1998, assaig
* Baltasar Lopes: 1907-1989, 2002, Tesi doctoral
* Capitão Farel: A Fabulosa História do Capitão Farewell, o Pirata de Monte Joana, 2009, Infanto-Juvenil
* Baltasar Lopes: um homem arquipélago na linha de todas as batalhas, 2011, assaig

### En col·laboració

* Santo Antão: alguns olhares, 1984
* A partilha do indivisível: imagens dos objectivos do Milénio, 2006
* Ejercicios poéticos: Exercícios poéticos, 2010
* A História de Blimundo, Dima, o passarinho que criou o mundo: mitos, contos e lendas dos países de língua portuguesa, 2013, Contos

## Referències

* ↑ IMDB - Leão Lopes
* ↑ «A Semana - Paulo Betti e outras celebridades brasileiras leccionam no M_EIA cinema e audiovisual, 2011-04-06». Arxivat de l'original el 2014-05-31. [Consulta: 24 febrer 2017].
* ↑ IMDB - O Ilhéu de Contenda
* ↑ RTC - Documentário "Bitú" de Leão Lopes estreia oficialmente amanha, no Mindelo, 2010-01-07
* ↑ RTC - São Tomé – Os últimos contratados" é o título do documentário de Leão Lopes a estrear brevemente., 2010-01-11
* ↑ Plataforma das ONG - AtelierMar completa o seu 34º aniversário
* ↑ «Expresso das Ilhas - AtelierMar - Alternativa reabre no Mindelo, 2013-01-16». Arxivat de l'original el 2015-01-21. [Consulta: 24 febrer 2017].
# Leàgore

Leàgore (en grec antic Ληαγόρη) Hipòtoe (en grec antic Ἱπποθόη) va ser, segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
Només la menciona Hesíode a la llista que dona a la seva obra quan parla del naixement de les nereides. El seu nom significa la nereida «que agrupa els bancs de peixos».

## Referències

* ↑ Hesíode. Teogonia, 257
* ↑ «Nereides». Theoi greek mythology. [Consulta: 25 maig 2022].
# Daniïl Kharms

Daniïl Ivànovitx Kharms (rus: Дании́л Ива́нович Хармс; nom de naixement Iuvatxov (Ювачёв); 30 de desembre de 1905, Sant Petersburg – 2 de febrer de 1942, Leningrad) fou un escriptor satíric rus de l'època soviètica que s'inclou dins el corrent del surrealisme i l'absurd. És un dels fundadors de l'OBERIU (1920).
Kharms sobrevivia escrivint llibres per a infants a Leningrad, tot i que destaca per la seva obra poètica i les històries curtes. Aquestes històries narren escenes de la pobresa i l'opressió mitjançant símbols fantàstics i satírics, i això produeix la construcció d'un món imprevisible i desordenat; els personatges repeteixen les mateixes accions moltes vegades o es comporten d'una manera irracional, les històries lineals s'interrompen de sobte per les circumstàncies més diverses, absurdes i inexplicables...
Kharms no va ser gaire valorat durant la seva vida, ja que va ser declarat enemic del Soviet i va ser enviat a la presó de Kursk l'any 1931. El 1937 les autoritats van confiscar els seus llibres per a infants, i el privaren de la seva principal font de subsistència. Kharms va continuar escrivint històries breus molt grotesques que no van poder ser publicades fins a la fi del règim socialista.
L'agost de 1941, poc abans del setge de Leningrad, Kharms va ser arrestat de nou, acusat de distribuir propaganda contra el règim. Va ser enviat a una presó militar on va morir el 1942 a causa de la fam provocada per la Segona Guerra Mundial.

## Traduccions

* Petita antologia de Daniïl Kharms, Edicions de 1984, Barcelona, 2007. Edició i traducció de Miquel Cabal Guarro. ISBN 9788496061903
* Un conte, Milrazones, 2014. Traduït per Júlia Bas.
* Incidents, Extinció Edicions, 2019. Traducció de Miquel Cabal Guarro. ISBN 9788494953316

## Referències

* ↑ Castillo, David «Daniil Jarms». Cultura (El Punt Avui), 27-03-2015, p. 2.

## Enllaços externs

* (rus) Recull d'obres i documentació sobre l'autor.
* (rus) Obres en txt per descarregar.
* (rus) Obres i articles.
* (anglès) Històries curtes.
# Road & Track

Road & Track és una revista d'automòbils dels Estats Units creada el 1947. L'empresa propietària de la revista és Hachette Filipacchi Media i es publica de manera mensual.
Road & Track s'especialitza en els cotxes esportius, i és l'única revista d'automòbils que també informa i fa anàlisis de motos. Tanmateix, aquesta no és una petita coincidència, ja que es publica amb la revista germana Cycle World i les dues revistes tenen les mateixes oficines i equip de redacció, a Newport Beach, Califòrnia. Comparat amb altres revistes importants d'Amèrica, Road & Track (sovint abreviat R&T) s'especialitza molt menys en cotxes esportius utilitaris, i més en els cotxes de curses. Antics conductors de curses els proporcionen materials, incloent Paul Frère i l'antic campió de Fórmula 1, Phil Hill. En l'entrega del gener del 2006, en l'equip de redacció hi entra un nou redactor, en Gordon Murray, el dissenyador de McLaren F1.
La revista Road & Track també va contribuir en el desenvolupament del videojoc de 1994, The Need for Speed, a ajudar els creadors de videojocs de l'empresa creadora del videojoc ha millorar en aspectes de comportament i so que els vehicles poden fer en la vida real.

## Enllaços externs

* Road & Track - Lloc web oficial
# Secret

* Per a altres significats, vegeu «Secret (àlbum de Kumi Koda)».
Un secret és una informació que no vol ser divulgada i que roman en el coneixement d'un nucli reduït de persones. Pot resultar convenient amagar-la per la mateixa naturalesa de la informació o per possibles conseqüències negatives que en puguin derivar. Es relaciona amb la privacitat. Adi Shamir i George Blakley van dissenyar els models matemàtics de difusió dels secrets, que compten amb la curiositat de les persones. Georg Simmel, per la seva banda, va estudiar com els grups socials es cohesionen amb secrets i amaguen la informació considerada valuosa per a possibles competidors. Va afirmar que com més valuosa és aquesta, més tendència hi ha en amagar-la, fins i tot creant estructures de poder i defensa.

## Tipus de secrets

Hi ha matèries que acostumen a concentrar els secrets, com ara:
* Avenços tecnològics (en empreses o en Estats)
* Relacions personals contra els costums o la llei (com l'adulteri)
* Dades de persones amb càrrecs d'importància
* Contrasenyes d'accés a Internet, a documents restringits o comptes bancaris
* Patents
* Coneixement esotèric en cultes, religions i societats que requereixen una iniciació
* Història clínica
* Sumaris judicials
* El sentit del vot en democràcia
* Delictes o actes considerats moralment reprensibles
* El contingut de la confessió catòlica
* Estratègia de negoci, en un joc o en la guerra

## Vegeu també

* Espionatge
* Secret a veus
# Hlaing-bwe

Hlaing-bwe és un riu de Myanmar que neix a la part nord de la serralada Dawna i corre al sud durant més de 190 km fins que s'uneix al Haung-tharaw prop a Gyaing; uns 65 km més avall s'uneix al Da-gyaing, formant el Gyaing que desaigua al Salwin a Maulmain. El riu és navegable fins una mica més avall del poble de Hlaing-bwe, que li dona nom, on un grup de roques impedeixen el pas.

## Bibliografia

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Polán

Polán és un municipi de la província de Toledo, a la comunitat autònoma de Castella la Manxa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 3.246 | 3.294 | 3.310 | 3.306 | 3.349 | 3.435 | 3.533 | 3.523 | 3.703 | 3.758 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Francisco Ludeña Ferrero | PP | 19/04/1979 |
| 1983 - 1987 | Francisco Ludeña Ferrero | PP | 28/05/1983 |
| 1987 - 1991 | Francisco Ludeña Ferrero | PP | 30/06/1987 |
| 1991 - 1995 | Francisco Ludeña Ferrero | PP | 15/06/1991 |
| 1995 - 1999 | Francisco Ludeña Ferrero | PP | 17/06/1995 |
| 1999 - 2003 | Pedro Cano Gómez | PP | 03/07/1999 |
| 2003 - 2007 | Antonio Cortés Jándula | PSOE | 14/06/2003 |
| 2007 - 2011 | Antonio Cortés Jándula | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Daniëlle Overgaag

Daniëlle Overgaag (La Haia, 24 de març de 1973) va ser una ciclista neerlandesa. Un cop retirada, ha presentat diferents programes televisius.

## Palmarès

* 1989
** Campiona dels Països Baixos júnior en ruta
* 1993
** 1a a la Parel van de Veluwe
** Vencedora d'una etapa al Tour de l'Aude
* 1994
** Vencedora d'una etapa al Tour de l'Aude

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Serra de l'Estall

La Serra de l'Estall és una de les serres que delimiten les comarques de l'Alta Ribagorça, a ponent, i del Pallars Jussà, a llevant, tot i que administrativament ha quedat inclosa del tot dins de la segona, d'aquestes comarques.
Abans del 1970 separava els termes municipals d'Espluga de Serra, de l'Alta Ribagorça, i de Toralla i Serradell, del Pallars Jussà; actualment separa els de Tremp, que absorbí el d'Espluga de Serra, i el de Conca de Dalt, que feu el mateix amb el de Toralla i Serradell.
Es tracta d'una serra curta (no arriba a dos quilòmetres) que és entre dels 1650 i els 1700 metres d'altitud. Al nord-est enllaça amb la serra de Camporan, que n'és la seva continuïtat natural, al nord-oest amb els primers contraforts de la Serra de Sant Gervàs, i al sud-oest, amb les carenes que menen al Pic de Lleràs i a la Serra de Castellet.

## Enllaços externs

* Institut Cartogràfic de Catalunya
# Riu Salat

El riu Salat és un riu d'Occitània, afluent de la Garona, que neix al Pirineu, al Massís del Mont Valièr a una alçada de 1.979 m i travessa el Coserans. És un riu abundós, com correspon a la seva naixença pirinenca, però té un règim estacional molt marcat pels períodes de neu i desglaç. Els seus afluents principals són els ríus Alet, Garbet, Arac, Lez, Baup i Arbas.
El Salat té nou fonts diferents prop del port de Salau, a Coflens i s'escola en direcció nord pel Coserans, passant per Sent Gironç i Sent Líser. D'allà es desvia cap al nord-oest per anar a trobar la Garona, per la riba dreta, a Ròcahòrt de Garona. El seu curs total és d'uns 75 km.
Tot el territori que travessa pertany a l'Estat Francès, en concret als departaments de l'Arieja i l'Alta Garona. A l'Arieja, passa per: Coflens, Sèish, La Cort, Sent Gironç, Sent Líser, Prat e Bonrepaus i Era Bastida deth Salat. A l'Alta Garona, travessa: Salias de Salat, Maseras de Salat, Cassanha i Ròcahòrt de Garona.

## Referències

* ↑ «Le Salat» (en francès). Ariegeois.fr, 23-02-2018. [Consulta: 8 gener 2023].
* 1 2 «Regards sur site. Le Salat» (en francès). Parc naturel régional Pyrénées Ariégeoises, 2012.
* ↑ «Le salat [O0--0250 - Cours d'eau selon la version Carthage 2017]» (en francès). Service d'administration nationale des données et référentiels sur l'eau -Sandre. [Consulta: 8 gener 2023].
# Mannford

Mannford és un poble dels Estats Units a l'estat d'Oklahoma. Segons el cens del 2000 tenia 2.095 habitants.

## Demografia

Segons el cens del 2000, Mannford tenia 2.095 habitants, 783 habitatges, i 583 famílies. La densitat de població era de 150,6 habitants per km².
Dels 783 habitatges en un 38,3% hi vivien nens de menys de 18 anys, en un 58,5% hi vivien parelles casades, en un 11,7% dones solteres, i en un 25,5% no eren unitats familiars. En el 23,1% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,45.
Per edats la població es repartia de la següent manera: un 28,4% tenia menys de 18 anys, un 7,2% entre 18 i 24, un 28,2% entre 25 i 44, un 22% de 45 a 60 i un 14,3% 65 anys o més.
L'edat mediana era de 36 anys. Per cada 100 dones de 18 o més anys hi havia 85,5 homes.
La renda mediana per habitatge era de 34.306 $ i la renda mediana per família de 41.750 $. Els homes tenien una renda mediana de 32.991 $ mentre que les dones 20.625 $. La renda per capita de la població era de 17.722 $. Entorn del 6,5% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mannford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Mannford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# La perra

La perra és una pel·lícula argentina-mexicana dramàtica-eròtica de 1967, dirigida per Emilio Gómez Muriel i protagonitzada per Libertad Leblanc. Va ser estrenada a l'Argentina el 22 de febrer de 1967, i a Mèxic el 13 d'abril del mateix any.

## Sinopsi

Walter Johnson (Carlos López Moctezuma), un escriptor, desitja llogar-li el iot a Lucas (Julio Alemán), un marí que acaba d'intentar matar a la seva promesa infidel. Lucas es mostra renuent, però Reneé (Libertad Leblanc), l'esposa de Walter, el convenç. Lucas i la parella emprenen el viatge de Buenos Aires a Punta del Este, on Walter planeja visitar al seu amic Álvaro (Héctor Méndez). Durant el viatge, Lucas i Reneé es fan amants i comencen a planejar la mort de Walter.

## Repartiment

* Carlos López Moctezuma
* Julio Alemán
* Libertad Leblanc
* Héctor Méndez
* Mario Savino

## Referències

* ↑ antallas transnacionales. El cine argentino y mexicano del período clásico pe Andrea Cuarterolo
* ↑ La perra a cinenacional.com

## Enllaços externs

* La perra a YouTube
# Hlboké nad Váhom

Hlboké nad Váhom és un poble i municipi d'Eslovàquia que es troba a la regió de Žilina, al centre-nord del país. El 2023 tenia 969 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 12 abril 2024. [Consulta: 22 juny 2024].
# Lanchy

Lanchy és un municipi francès situat al departament de l'Aisne i a la regió dels Alts de França. L'any 2007 tenia 55 habitants.

## Demografia
### Població

El 2007 la població de fet de Lanchy era de 55 persones. Hi havia 19 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 19 habitatges, 18 eren l'habitatge principal de la família i 1 era una segona residència. Tots els 19 habitatges eren cases. Dels 18 habitatges principals, 12 estaven ocupats pels seus propietaris, 2 estaven llogats i ocupats pels llogaters i 4 estaven cedits a títol gratuït; 1 tenia tres cambres, 6 en tenien quatre i 11 en tenien cinc o més. 15 habitatges disposaven pel capbaix d'una plaça de pàrquing. A 10 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lanchy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 4 | 40 a 44 | 4 |
| 4 | 35 a 39 | 0 |
| 4 | 30 a 34 | 4 |
| 0 | 25 a 29 | 4 |
| 4 | 20 a 24 | 0 |
| 8 | 15 a 19 | 0 |
| 8 | 10 a 14 | 4 |
| 0 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 32 persones, 23 eren actives i 9 eren inactives. De les 23 persones actives 19 estaven ocupades (10 homes i 9 dones) i 6 estaven aturades (3 homes i 3 dones). De les 9 persones inactives 3 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Lanchy a l'INSEE.
* Évolution et structure de la population Fitxa amb el detall de dades de Lanchy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Malc Monjo

Malc Monjo (en llatí Malchus Monachus) fou un monjo sirià autor d'una curiosa autobiografia que va dictar ja de molt vell a Jeroni d'Estridó, llavors un home jove que residia a Marònia, un llogaret a 50 km d'Antioquia. (Jeroni d'Estridó. Vita Malchi, Opera, vol. II col. 41 i ss.).

## Referències

* ↑ 3.Malchus Monachus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 907
# Revolutionary Suicide

Revolutionary Suicide és una autobiografia escrita per Huey P. Newton, cofundador i dirigent del Partit de les Panteres Negres (BPP). Newton, ideòleg i estrateg del BPP, va aprendre a llegir durant el seu últim any d'institut, fet que va menar-lo a inscriure's al Merrit College d'Oakland el 1966; el mateix any va formar el Partit de les Panteres Negres per a l'Autodefensa. El BPP va instar als membres de la comunitat negra a desafiar l'statu quo amb patrulles armades pels carrers empobrits d'Oakland, i a formar coalicions amb altre grups socials oprimits. El partit es va estendre a través d'Amèrica i internacionalment, formant aliances amb organitzacions vietnamites, xineses i cubanes.
El llibre fou reeditat per Penguin Books i inclou una introducció de la vídua de Huey, Fredrika Newton. Jim Jones va utilitzar el terme «suïcidi revolucionari» mentre instava els seus seguidors per cometre un suïcidi massiu a Jonestown.

## Referències

* ↑ Revolutionary Suicide Huey P. Newton, with J. Herman Blake ; introduction by Fredrika Newton. Penguin classics deluxe edition Originally published: New York : Harcourt Brace Jovanovich, 1973.
* ↑ The Untold Story of Rev. Jim Jones and His People. publisher: Dutton : 1982.
# Helge Nissen

Helge Nissen (Rydhave, 5 de setembre de 1871 - Copenhaguen, 5 d'octubre de 1926) Va ser un baix-baríton, director d'orquestra, professor de cant i actor de cinema que va estar relacionat amb el "Royal Danish Theatre" des de 1897 fins a la seva mort, el 1926.
Va crear papers especials en les estrenes mundials de dues òperes del compositor Carl Nielsen: Abner a Saul og David (1902) i Henrik a Maskarade (1906). La seva veu es conserva en un total de 70 enregistraments realitzats amb les discogràfiques Pathé, HMV i Deutsche Grammophon des de 1908-1914.
Nascut a Rydhave a prop d'Holstebro, el germà de Nissen era el cantant d'òpera Niels Frederik Nissen. Va estudiar cant a Copenhaguen amb el compositor Leopold Rosenfeld. Va debutar professionalment el 1897 al "Royal Danish Theatre" (RDT) com Mephistopheles a Faust de Charles Gounod. Va continuar cantant papers destacats a la RDT fins al 1912, quan va apartar la seva carrera de cantar cap a la feina com a professor de cant, director de la RDT. Entre els nombrosos papers que va exercir a l'escenari hi havia diverses parts en òperes de Richard Wagner, com ara Hans Sachs a Els mestres cantaires de Nuremberg, Kaspar a Der Freischütz i Wotan a Der Ring des Nibelungen.
Fora de la RDT, Nissen va aparèixer com a convidat a diversos teatres d'òpera escandinaus. Va debutar a la Royal Opera sueca el 1905. El 1909 es va comprometre amb la Royal Opera, Londres. El 1911 va recórrer Amèrica del Nord juntament amb el Cor de la Universitat de Copenhaguen.
Nissen va ser el tercer marit de l'actriu danesa Gudrun Houlberg. El 1921 va interpretar el paper principal a la pel·lícula Leaves from Satan's Book. Va ser la seva única aparició cinematogràfica. El 1907 fou nomenat cantant de cambra reial. Es va suïcidar el 1926. Està enterrat al cementiri Holmens de Copenhaguen.

## Referències

* Tony Franzén; Lars Thelander; Vidar Vanberg (1998). Pathé: Acoustic Recordings in Scandinavia with Historical Survey and Biographical Data. Oslo. p. 59. ISBN 9788291962009.
* Helge Nissen. Operissimo concertissimo. Retrieved June 16, 2015.